ລັດ​ອິສລາມ ​ຕັດ​ຫົວ ອະດີດ​ ຜູ້ອຳນວຍການ ຫ້ອງການ​ວັດຖຸບູຮານ ໃນຊີເຣຍ
ພວກ​ຫົວ​ຮຸນ​ແຮງ​ ລັດ​ອິສລາມ ​ໄດ້​ຕັດ​ຫົວ ນັກວິຊາການ ດ້ານວັດຖຸບູຮານ ທ່ານ Khaled Asaad ອາຍຸ 82 ປີ ຜູ້ທີ່ທຳງານ ຢູ່ໃນເມືອງເກົ່າແກ່ Palmyra ມາໄດ້ ດົນກວ່າ 50 ປີ.
ຫົວໜ້າດ້ານວັດຖຸບູຮານຂອງຊີເຣຍ ກ່າວວ່າ ພວກຫົວຮຸນແຮງ ລັດອິສລາມ ໄດ້ຕັດຫົວ ອະດີດຜູ້ອຳນວຍການ ຫ້ອງການວັດຖຸ ບູຮານ ຢູ່ໃນເມືອງເກົ່າແກ່ໂບຮານ Palmyra ທ່ານ Mamoun Abdulkarim ກ່າວວ່າ ທ່ານ Khaled Assad ອາຍຸ 82 ປີ ໄດ້ຖືກສັງຫານໃນວັນອັງຄານວານນີ້ ແລະ ວ່າ ປະຫວັດການເຮັດວຽກຂອງທ່ານນັ້ນ ລວມທັງ ການທຳງານເປັນ ເວລາ 50 ປີ ໃນເມືອງ ທີ່ເປັນທີ່ຕັ້ງຂອງບູຮານສະຖານ ທີ່ມີອາຍຸ ໄດ້ 2,000 ປີ ອັນເປັນມໍລະດົກໂລກ ຂອງອົງການ UNESCO ກຸ່ມສິ້ງຊອມສິດທິມະນຸດໃນຊີເຣຍ ທີ່ມີຫ້ອງການຕັ້ງຢູ່ອັງກິດ ຍັງໄດ້ລາຍງານ ເຖິງການຕາຍ ຂອງທ່ານ Assad ໂດຍກ່າວວ່າ ທ່ານໄດ້ຖືກປະຫານຊີວິດ ຢູ່ທີ່ຈະຕຸລັດສາທາລະນະແຫ່ງໜຶ່ງ ໃນເມືອງ Palmyra ຕໍ່ໜ້າປະຊາຊົນຫຼາຍສິບຄົນ ພວກກຸ່ມລັດອິສລາມ ໄດ້ເຂົ້າຍຶດເອົາເມືອງ Palmyra ເມື່ອເດືອນພຶດສະພານີ້ ທີ່ກໍ່ໃຫ້ ເກີດມີຄວາມຢ້ານກົວ ກ່ຽວກັບຊະຕາກຳຂອງບູຮານສະຖານ ໃນເມືອງດັ່ງກ່າວນັ້ນ ຍ້ອນ ຊື່ສຽງ ໃນການທຳລາຍວັດຖຸບູຮານ ຂອງພວກຫົວຮຸນແຮງ ທີ່ພວກເຂົ້າຮູ້ສຶກວ່າ ເປັນການ ເຄົາລົບບູຊາຮູບປັ້ນ